Държавен вестник, бр. 37, 2024 г., стр. 55

БРОЙ  37	
Д Ъ Р Ж А В Е Н  В Е С Т Н И К 	
СТР.  55  
2027 – 2032 г., с цел компенсиране превишава-
нето на разходите за отбрана през 2026 г. над 
заложените в Националния план 2% от БВП. 
Необходимо е да се посочи недвусмислено 
и ясно, че прогнозната финансова рамка, ко-
ято е изготвена въз основа на предоставените 
от Министерството на финансите прогнозни 
макроикономически показатели, не е дос-
татъчна за придобиване на необходимите 
отбранителни способности, идентифицирани 
в хода на Стратегическия преглед и последва-
щия процес. Изпълнението на Програмата с 
наличните финансови ресурси за капиталови 
разходи в рамките на разходите за отбрана 
ще осигури със затруднение или сериозни 
компромиси по отношение на способностите 
реализацията на проектите за модернизация, 
включени в Програмата за инвестиции в 
отбраната до 2032 г. Поради ограничените 
финансови средства, за да не се допуска 
загуба на способности, Въоръжените сили 
ще положат всички усилия за поддържане 
на наличната техника в изправност и опе-
ративна готовност. 
С това ще се избегнат сериозните недос-
татъци в планирането, когато се залагат 
разходи за отбрана на ниво, което първона-
чално съответства на заложените проценти 
в Националния план, а след това с постъп-
ването на нови данни за БВП в рамките на 
годината реалните проценти на разходите за 
отбрана намаляват, в някои случаи до степен, 
представляваща неизпълнение на поетите ан-
гажименти в НАТО за повишаване разходите 
за отбрана. Същевременно ще се подготви 
и нов Национален план за осигуряване на 
оптимални разходи за отбрана на Република 
България за дългосрочен период от време. 
В него следва да се предвидят разходите за 
отбрана в периода до 2032 г. (или 2035 г.) 
на нива значително превишаващи 2,0% от 
Брутния вътрешен продукт (БВП) на Репу-
блика България, което да даде възможност 
да се финансира изграждането на адекватни 
способности на Въоръжените сили. 
7.1. Други източници на финансиране 
7.1.1. Възможности за придобиване на 
отбранителни продукти с безвъзмездни 
кредити от правителството на САЩ 
Основните програми и фондове, по които 
Министерството на отбраната, структурите 
на пряко подчинение на министъра на от-
браната и Българската армия придобиват 
отбранителни продукти и услуги с безвъз-
мездни кредити от правителството на САЩ 
(USG), са:
· Програма за чуждестранно военно фи-
нансиране (Foreign Military Financing – FMF);
· Програма за изграждане на способности 
за съвместно участие в операции с амери-
кански сили (контратерористични операции, 
военни операции за стабилизиране или в 
операции за тяхна подкрепа – Building Partner 
Capacity Programs – BPC/333);
· Фонд за подпомагане на европейска-
та отбрана (European Security Assistance 
Fund – ESAF);
· Фонд за намаляване на руското влияние 
(Countering Russian Influence Funding – CRIF).
· Програма за военни излишъци на САЩ 
(Excess Defence Articles – EDA), като Бълга-
рия може да получи безплатно това имуще-
ство след одобряване от Конгреса на САЩ;
· Фонд за повишаване на морската осведо-
меност (Maritime Domain Awareness – MDA);
· Програмата „Украйна и държави, засег-
нати от ситуацията в Украйна“ (Ukraine and 
Countries Impacted by the Situation in Ukraine).
FMF e програма, чрез която САЩ пре-
доставят безвъзмездно на свои съюзници и 
партньори отбранителни продукти и услуги. 
Договорите за това предоставяне са изгот-
вени съгласно програмата за чуждестранни 
военни продажби и изискват подпис от 
страна на Министерство на отбраната. Тези 
споразумения се подписват в изпълнение на 
Споразумение между Правителството на Ре-
публика България и Правителството на САЩ 
за икономическа, техническа и съответна 
друга помощ, ратифицирано от Народното 
събрание, обн., ДВ, бр. 14/1999 г.
BPC/333 е програма, чрез която се отпус-
кат финансови средства за изграждане на 
способности на въоръжените сили на други 
страни за провеждане на контратерористични 
операции (с акцент морска и гранична сигур-
ност) и за участие в съвместни коалиционни 
операции за стабилизиране. 
Средствата по Фонда за намаляване на 
руското влияние (CRIF) и Програмата „Ук-
райна и държави, засегнати от ситуацията в 
Украйна“ ще се предоставят за изграждане 
на широк кръг от способности за възпиране 
и отбрана срещу нововъзникващи заплахи, 
включително хибридни за противодействие 
на руското влияние и агресия. Потенциални 
области на финансиране са Съвет, оборудване, 
резервни части и обучение за C4I системи, 
безпилотни летателни средства и тяхно 
противодействие, брегови системи за охра-
на, ISR системи, логистични способности, 
включително придобиване на нови образци 
бойна техника. 
Програма за военни излишъци на САЩ 
урежда придобиване на излишни за Въоръ-
жените сили на САЩ техника и оборуд-
ване. Съгласно условията на програмата 
оборудването се предоставя в моментното 
си състояние от мястото на съхранение, а 
транспортът, разходите за обновяване и за 
техническата поддръжка се заплащат с на-
ционални средства. 
Фондът за повишаване на морската осве-
доменост е целеви фонд, който се използва 
за консолидиране на средства от военния 
бюджет на САЩ, тези средства впоследствие 
се пренасочват по различни програми за фи-
нансиране за придобиване на способности за 
страни партньори или съюзни страни (напр. 
по Програмата за изграждане на капацитет 
BPС/33).